ISTORIJA

Prvi razred

|  |  |
| --- | --- |
| Naziv predmeta:  | ISTORIJA  |
| Godišnji fond časova:  | 74  |
| Razred:  | prvi  |

|  |  |
| --- | --- |
| Ciljevi predmeta:  | 1. Sticanje humanističkog obrazovanja i razvijanje istorijske svesti;2. Razumevanje istorijskog prostora i vremena, istorijskih događaja, pojava i procesa i uloge istaknutih ličnosti;3. Razvijanje individualnog i nacionalnog identiteta;4. Sticanje i proširivanje znanja, razvijanje veština i formiranje stavova neophodnih za razumevanje savremenog sveta (u nacionalnom, regionalnom, evropskom i globalnom okviru);5. Unapređivanje funkcionalnih veština i kompetencija neophodnih za život u savremenom društvu (istraživačkih veština, kritičkog i kreativnog mišljenja, sposobnosti izražavanja i obrazlaganja sopstvenih stavova, razumevanja multikulturalnosti, razvijanje tolerancije i kulture argumentovanog dijaloga);6. Osposobljavanje za efikasno korišćenje informaciono-komunikacionih tehnologija; 7. Razvijanje svesti o potrebi stalnog usavršavanja i svesti o važnosti negovanja kulturno-istorijske baštine.  |

|  |  |  |  |  |
| --- | --- | --- | --- | --- |
| TEMA  | CILJ  | **ISHODI**Po završetku teme učenik će biti u stanju da:  | OBAVEZNI I PREPORUČENI SADRŽAJI PO TEMAMA  | NAČIN OSTVARIVANJA PROGRAMA  |
| Uvod  | • Unapređivanje znanja o osnovnim metodama rada istorijske nauke.• Unapređivanje znanja o osnovnim elementima hronologije i njene upotrebe u istorijskom kontekstu.• Poznavanje periodizacije istorije.• Poznavanje obeležja praistorije i njenih najvažnijih lokaliteta u Evropi i Srbiji.  | • definiše pojam istorije;• razlikuje istoriju kao nauku i kao nastavni predmet;• imenuje i razlikuje osnovne vremenske odrednice (godinu, deceniju, vek, milenijum, eru);• locira određeni hronološki podatak u odgovarajući milenijum, vek i deceniju;• prepozna različite načine računanja vremena u prošlosti i sadašnjosti; • navede osnovne istorijske periode u razvoju čovečanstva i odredi granične datume koji ih dele;• definiše pojam istorijskih izvora i poznaje njihovu osnovnu podelu;• objasni značaj istorijskih izvora u izučavanju i razumevanju prošlosti; • razlikuje istorijske izvore od istorijske literature;• imenuje institucije i ustanove koje izučavaju i čuvaju istorijske izvore i literaturu (arhiv, muzej, biblioteka);• opiše način života u praistoriji;• identifikuje glavne pronalaske i njihove posledice na način života ljudi u praistoriji;• navede i locira najvažnije praistorijske lokalitete u Evropi i Srbiji (Lasko, Altamira, Vinča, Lepenski Vir...).  | • Istorija kao nauka i kao nastavni predmet. Pomoćne istorijske nauke.• Hronologija i istorijski izvori.• Glavne odlike praistorije i njeni ostaci u Evropi i Srbiji.  | Na početku teme učenike upoznati sa ciljevima i ishodima nastave, odnosno učenja, planom rada i načinima ocenjivanja **Oblici nastave:**Predmet se realizuje kroz sledeće oblike nastave:• teorijska nastava **Mesto realizacije nastave:**• Teorijska nastava se realizuje u učionici ili odgovarajućem kabinetu.**Ocenjivanje**Vrednovanje ostvarenosti ishoda vršiti kroz:• praćenje ostvarenosti ishoda;• testove znanja. **Okvirni broj časova po temama:**• Uvod - 5 časova;• Civilizacije starog veka - 12 časova;• Evropa i Sredozemlje u srednjem veku - 15 časova;• Srbi i njihovo okruženje u srednjem veku - 18 časova;• Evropa i svet od kraja XV do kraja XVIII veka - 13 časova; • Srpski narod pod stranom vlašću od kraja XV do kraja XVIII veka - 11 časova. **Preporuke za realizaciju nastave:**• struktura programa koncipirana je s ciljem da pomogne nastavniku u planiranju neposrednog rada sa učenicima, olakšavajući mu određivanje obima i dubine obrade pojedinih nastavnih sadržaja, |
| Civilizacije starog veka  | • Upoznavanje sa globalnim pregledom civilizacija starog veka.• Razumevanje osnovnih odlika civilizacija starog veka.• Unapređivanje znanja o društvenim strukturama i državnim institucijama u civilizacijama starog veka.• Razumevanje odlika religija i verskih shvatanja u starom veku.• Proširivanje znanja o kulturi civilizacija starog veka i njenim glavnim tekovinama. • Uočavanje osnovnih odlika privrede i svakodnevnog života u civilizacijama starog veka. • Uočavanje uticaja istorijskog nasleđa civilizacija starog veka na savremeni svet.  | • utvrdi osnovne pretpostavke za nastanak civilizacija starog veka;• imenuje najvažnije civilizacije epohe starog veka; • navede i locira najvažnije civilizacije iz najranijeg perioda istorije čovečanstva (Mesopotamija, Egipat, Judeja, Fenikija, Krit, Indija, Kina);• odredi osnovne odlike i najvažnije tekovine civilizacija Dalekog istoka (Indija, Kina);• opiše društvene strukture u najvažnijim državama starog veka;• objasni državno uređenje civilizacija Starog istoka antičke Grčke i Rima;• navede religijske sisteme i njihove glavne odlike u najvažnijim državama starog veka;• navede vrste pisama civilizacija starog veka i prepozna njihove osobenosti;• identifikuje osnovne odlike privreda najznačajnijih država starog veka; • opiše način života pripadnika različitih društvenih slojeva u državama starog veka;• imenuje najznačajnija privredna, naučna i kulturna dostignuća civilizacija starog veka;• navede glavne tekovine civilizacija starog veka u savremenom dobu i prepozna njihov značaj;• uoči, navede i uporedi sličnosti i razlike između pojava i procesa iz istorije starog veka sa pojavama i procesima u savremenom društvu.  | • Globalni pregled civilizacija starog veka.• Političko-istorijski okvir, državni i društveni poredak (Stari istok - najznačajnije države Mesopotamije, Egipat, Persija; antička Grčka - kritsko-mikenski period, Dorska seoba, Homersko doba, kolonizacija, nastanak polisa, državni i društveni poredak Sparte i Atine, grčko-persijski ratovi i atinska hegemonija, Peloponeski rat i njegove posledice; helenizam - uspon Makedonije, carstvo Aleksandra Velikog i helenističke monarhije; antički Rim - osnivanje Rima i doba kraljeva, državni i društveni poredak u republici, osvajanje Italije i Sredozemlja, građanski ratovi i kriza republike, glavne odlike principata i dominata, Velika seoba naroda i njen uticaj na propast Rimskog carstva, nastanak varvarskih država).• Religija i kultura (osnovne odlike religije Starog istoka, antičke Grčke, epohe helenizma i antičkog Rima, hrišćanstvo; pismenost, književnost, umetnost, nauka).• Privreda i svakodnevni život (osnovne odlike privreda Starog istoka, antičke Grčke, epohe helenizma i antičkog Rima; pojava novca; svakodnevni život - običaji, zanimanja, kultura ishrane i stanovanja).• Istorijsko nasleđe - povezivanje prošlosti i sadašnjosti (tekovine civilizacija starog veka - arhitektura, kalendar, irigacioni sistem, nauka, medicina, saobraćajna sredstva, zakoni, rimsko• pravo, filozofija, pozorište, demokratija, besedništvo, olimpijske igre, sportovi, terme, vodovod, kanalizacija, putevi, rimski brojevi, arena...; judaizam, hrišćanstvo, rimsko nasleđe na teritoriji Srbije).  | **Preporuke za realizaciju nastave:**• za svaku tematsku celinu dati su ciljevi, ishodi i sadržaji, a ishodi treba da posluže da nastavni proces bude tako oblikovan da se navedeni ciljevi ostvare,• sadržaje treba prilagođavati učenicima, kako bi najlakše i najbrže dostigli navedene ishode, • nastavnik ima slobodu da sam odredi raspored i dinamiku aktivnosti za svaku temu, uvažavajući ciljeve predmeta,• program se može dopuniti sadržajima iz prošlosti zavičaja, čime se kod učenika postiže jasnija predstava o istorijskoj i kulturnoj baštini u njihovom kraju (arheološka nalazišta, muzejske zbirke),• u školama na nastavnom jeziku neke od nacionalnih manjina mogu se obraditi i prošireni nastavni sadržaji iz prošlosti tog naroda,• važno je iskoristiti velike mogućnosti koje istorija kao narativni predmet pruža u podsticanju učeničke radoznalosti, koja je u osnovi svakog saznanja,• nastavni sadržaji treba da budu predstavljeni kao "priča" bogata informacijama i detaljima, ne zato da bi opteretili pamćenje učenika, već da bi im istorijski događaji, pojave i procesi bili predočeni jasno, detaljno, živo i dinamično, • posebno mesto u nastavi *istorije* imaju pitanja, kako ona koja postavlja nastavnik učenicima, tako i ona koja dolaze od učenika, podstaknuta onim što su čuli u učionici ili što su saznali van nje koristeći različite izvore informacija,• dobro osmišljena pitanja nastavnika imaju podsticajnu funkciju za razvoj istorijskog mišljenja i kritičke svesti, ne samo u fazi utvrđivanja i sistematizacije gradiva, već i u samoj obradi nastavnih sadržaja,  |
| Evropa i Sredozemlje u srednjem veku  | • Razumevanje osnovnih odlika epohe srednjeg veka.• Unapređivanje znanja o društvenim strukturama i državnim institucijama u srednjem veku.• Razumevanje odlika religije i verskih shvatanja u srednjem veku.• Proširivanje znanja o srednjovekovnoj kulturi i njenim glavnim tekovinama. • Uočavanje osnovnih odlika privrede i svakodnevnog života u srednjem veku. • Uočavanje uticaja istorijskog nasleđa srednjeg veka na savremeni svet.  | • istakne odlike perioda srednjeg veka i uoči osnovne razlike u odnosu na antičku epohu; • locira određeni istorijski događaj ili pojavu na vremenskoj lenti srednjeg veka;• objasni formiranje feudalne društvene strukture i vazalne odnose;• opiše, na primeru Vizantije, Franačke, Francuske, Engleske i Nemačke, društvenu strukturu i državno uređenje u srednjem veku;• navede i obrazloži organizacionu strukturu pravoslavne i katoličke crkve;• sagleda značaj Velikog raskola i njegove posledice;• opiše nastanak i širenje islama; • razume uzroke i posledice krstaških ratova;• uoči značaj religije u srednjem veku i njen uticaj na kulturno stvaralaštvo;• navede i opiše najveća kulturna i tehnička dostignuća u srednjem veku;• identifikuje osnovne odlike privrede u srednjem veku;• istakne odlike svakodnevnog života društvenih slojeva u srednjem veku;• navede glavne tekovine epohe srednjeg veka u savremenom dobu;• prepozna značaj tekovina epohe srednjeg veka za savremeni svet.  | • Osnovne odlike srednjeg veka (hronološki i prostorni okviri, svetske civilizacije u periodu srednjeg veka).• Političko-istorijski okvir, državni i društveni poredak (Franačka država, značaj Karla Velikog; Vizantijsko carstvo - grčko i rimsko nasleđe, Konstantin Veliki, osnivanje Carigrada, Justinijan I i pokušaji obnove Rimskog carstva, uspon carstva i uticaj na susedne narode - Bugare, Srbe, Ruse; islamski svet u srednjem veku - Muhamed i pojava islama, arapska osvajanja, osobenost državnog i društvenog uređenja; nastanak feudalnog društva - formiranje feudalne društvene strukture, vazalni odnosi, razvoj i struktura feudalnih država - primeri Francuske, Engleske i Nemačke; Velika povelja sloboda; krstaški ratovi - najznačajniji pohodi i najpoznatiji učesnici; razvoj srednjovekovnih gradova).• Religija i kultura (hrišćanska crkva - crkvena organizacija, monaštvo, manastiri kao središta srednjovekovne kulture i pismenosti, procesi pokrštavanja, Veliki raskol i njegove posledice; pojava jeretičkih učenja, kulturne oblasti, škole i univerziteti, pronalasci, opšte odlike umetnosti i književnosti, arapsko-islamska kultura i njen uticaj na kulturu naroda Evrope).• Privreda i svakodnevni život (osnovne odlike privrede u srednjem veku; razvoj bankarstva; svakodnevni život - vladar, dvor i dvorski život, život na selu i u gradu, položaj žene u srednjem veku, običaji, zanimanja, kultura ishrane i stanovanja).• Istorijsko nasleđe - povezivanje prošlosti i sadašnjosti (tekovine srednjeg veka - legende i mitovi, heraldika, institucije).  | **Preporuke za realizaciju nastave:**• u zavisnosti od cilja koji nastavnik želi da ostvari, pitanja mogu imati različite funkcije, kao što su: fokusiranje pažnje na neki sadržaj ili aspekt, podsticanje poređenja, traganje za pojašnjenjem,• nastava bi trebalo da pomogne učenicima u stvaranju što jasnije predstave ne samo o tome šta se desilo, već i zašto se to desilo i kakve su posledice iz toga proistekle,• u nastavi treba što više koristiti različite oblike organizovane aktivnosti učenika (individualni rad, rad u paru, rad u grupi, radionice ili domaći zadatak), • da bi shvatio događaje iz prošlosti, učenik treba da ih "oživi u svom umu", u čemu veliku pomoć može pružiti upotreba različitih istorijskih tekstova, karata i drugih izvora istorijskih podataka (dokumentarni i igrani video i digitalni materijali, muzejski eksponati, ilustracije), obilaženje kulturno-istorijskih spomenika i posete ustanovama kulture,• korišćenje istorijskih karata izuzetno je važno jer omogućavaju učenicima da na očigledan i slikovit način dožive prostor na kome se neki od događaja odvijao,pomažući im da kroz vreme prate promene na određenom prostoru, • treba iskoristiti i uticaj nastave istorije na razvijanje jezičke i govorne kulture (besedništva), jer istorijski sadržaji bogate i oplemenjuju jezički fond učenika,• u radu sa učenicima neophodno je imati u vidu integrativnu funkciju istorije, koja u obrazovnom sistemu, gde su znanja podeljena po nastavnim predmetima, pomaže učenicima da postignu celovito shvatanje o povezanosti i uslovljenosti geografskih, ekonomskih i kulturnih uslova života čoveka kroz prostor i vreme,  |
| Srbi i njihovo okruženje u srednjem veku  | • Proširivanje znanja o istoriji srpskih država u srednjem veku.• Unapređivanje znanja o društvenim strukturama i državnim institucijama u srpskim zemljama u srednjem veku.• Sticanje znanja o ličnostima koje su obeležile srednji vek u nacionalnoj istoriji.• Razumevanje odlika religije i verskih shvatanja kod Srba u srednjem veku.• Unapređivanje znanja o kulturnom nasleđu Srba u srednjem veku.• Uočavanje osnovnih odlika privrede i svakodnevnog života u srpskim zemljama u srednjem veku. • Razvijanje svesti o značaju srednjovekovne državnosti za nastanak moderne srpske države.  | • locira određeni događaj ili pojavu iz srpske srednjovekovne istorije na vremenskoj lenti;• opiše društvenu strukturu i državno uređenje srpskih zemalja u srednjem veku;• navede odlike srpske državnosti u srednjem veku;• uoči i objasni na istorijskoj karti promene granica srpskih država u srednjem veku; • uoči značaj religije kod Srba u srednjem veku i njen uticaj na kulturno stvaralaštvo;• imenuje najvažnije ličnosti koje su zaslužne za razvoj srpske kulture u srednjem veku; • navede i opiše najveća kulturna dostignuća kod Srba u srednjem veku;• identifikuje osnovne odlike privrede u srpskim zemljama u srednjem veku; • istakne odlike svakodnevnog života društvenih slojeva u srpskim zemljama u srednjem veku;• navede glavne tekovine srpske srednjovekovne kulture i uoči njihovu prisutnost u savremenom dobu;• prepozna značaj srednjovekovne državnosti za nastanak moderne srpske države.  | • Političko-istorijski okvir, državni i društveni poredak (uzroci i pravci seobe Slovena, Južni Sloveni prema starosedeocima i susedima na Balkanskom poluostrvu, naseljavanje Bugara i Mađara i nastanak njihovih država; Srbi od VII do XII veka - doseljavanje Srba i Hrvata, srpske zemlje, Srbija između Vizantije i Bugarske, uspon Duklje; Srbija u XII i početkom XIII veka - Raška između Vizantije i Ugarske, Stefan Nemanja, Stefan Prvovenčani, autokefalnost srpske crkve - sveti Sava; uspon srpske države u XIII i početkom XIV veka i Vizantija Paleologa - Uroš I, Milutin, Stefan Dečanski i bitka kod Velbužda; osvajanja Stefana Dušana, uspostavljanje patrijaršije i proglašenje carstva, uređenje države, društveni slojevi i odnosi,slabljenje carstva u vreme cara Uroša; postanak i razvoj srednjovekovne bosanske države; Turci Osmanlije i njihova osvajanja na Balkanu, bitka na Marici; Moravska Srbija i njena uloga u borbi protiv Osmanlija - knez Lazar, boj na Kosovu; država srpskih despota i okolne zemlje - Stefan Lazarević i Đurađ Branković, pad Carigrada i propast Vizantije, pad Smedereva, seobe Srba u Ugarsku, slabljenje i pad Bosne, Zeta za vreme Balšića i Crnojevića).• Religija i kultura (pokrštavanje Srba i drugih Južnih Slovena, misija Ćirila i Metodija i njihovih učenika, jezik i pismo, Miroslavljevo jevanđelje, književnost - sveti Sava, Teodosije, monahinja Jefimija; najznačajnije zadužbine, heraldika, pravni spomenici - Svetosavski nomokanon, Dušanov zakonik, Rudarski zakon despota Stefana Lazarevića).• Privreda i svakodnevni život (osnovne odlike privrede u srpskim zemljama u srednjem veku, razvoj rudarstva, značaj Dubrovnika u privrednom životu srpskih zemalja; svakodnevni život - vladar, dvor i dvorski život, život na selu i gradu, običaji, zanimanja, kultura ishrane i stanovanja).• Istorijsko nasleđe - povezivanje prošlosti i sadašnjosti (tekovine srednjeg veka: ćirilica, institucije srpske crkve, svetosavlje, umetnička baština, kosovska legenda - uticaj istorijskih i legendarnih likova Vuka Brankovića, Miloša Obilića i Marka Kraljevića na formiranje nacionalne svesti i identiteta).  | **Preporuke za realizaciju nastave:** • poželjno je izbegavati fragmentarno i izolovano učenje istorijskih činjenica jer ono ima najkraće trajanje u pamćenju i najslabiji transfer u sticanju drugih znanja i veština, • u nastavi treba, kad god je to moguće, primenjivati didaktički koncept multiperspektivnosti,• određene teme, po mogućnosti, treba realizovati sa odgovarajućim sadržajima iz srodnih predmeta. |
| Evropa i svet od kraja XV do kraja XVIII veka  | • Sticanje znanja o istoriji najznačajnijih evropskih država od kraja XV do kraja XVIII veka. • Unapređivanje znanja o društvenim strukturama i državnim institucijama u Evropi od kraja XV do kraja XVIII veka.• Razumevanje značaja pojave protestantizma.• Proširivanje znanja o kulturnim dostignućima u periodu od kraja XV do kraja XVIII veka.• Uočavanje osnovnih odlika privrede i svakodnevnog života u periodu od kraja XV do kraja XVIII veka. • Uočavanje uticaja istorijskog nasleđa perioda od kraja XV do kraja XVIII veka na savremeni svet.  | • identifikuje osnovne odlike perioda od kraja XV do kraja XVIII veka u istoriji Evrope;• sagleda značaj i posledice velikih geografskih otkrića;• opiše, na primeru Francuske, Engleske, Pruske, Austrije, Rusije i Španije, društvenu strukturu i državno uređenje u apsolutističkim monarhijama;• sagleda značaj reformacije i imenuje najznačajnija protestantska učenja;• imenuje najvažnije stvaraoce epohe humanizma i renesanse i navede njihova dela;• navede najznačajnija kulturna i tehnička dostignuća u periodu od kraja XV do kraja XVIII veka;• identifikuje osnovne odlike privrede u periodu od kraja XV do kraja XVIII veka;• istakne odlike svakodnevnog života društvenih slojeva u periodu od kraja XV do kraja XVIII veka; • navede glavne tekovine perioda od kraja XV do kraja XVIII veka i prepozna njihov značaj u savremenom dobu.  | • Političko-istorijski okvir, državni i društveni poredak (velika geografska otkrića - putovanja Bartolomea Dijaza, Vaska da Game, Kristifora Kolumba i Fernanda Magelana, unapređivanje brodogradnje, usavršavanje kompasa, astrolaba, durbina i časovnika; uloga i značaj velikih evropskih gradova - Firence, Venecije, Đenove, Pariza, Londona, Antverpena, Amsterdama; počeci građanske klase, staleško društvo, apsolutističke monarhije - primeri Francuske, Engleske, Pruske, Austrije, Rusije, Španije).• Religija i kultura (humanizam i renesansa: književnost, umetnost i politička misao - Dante Aligijeri, Frančesko Petrarka, Đovani Bokačo, Erazmo Roterdamski, Nikolo Makijaveli, Mikelanđelo Buonaroti, Leonardo da Vinči, Rafaelo Santi, Ticijan Večeli, Albreht Direr...; reformacija i protivreformacija, uloga Martina Lutera, protestantizam, katolička reakcija - uloga jezuita; verski sukobi i ratovi, inkvizicija). • Privreda i svakodnevni život (osnovne odlike privrede u periodu od kraja XV do kraja XVIII veka; manufaktura kao novi način proizvodnje, revolucija cena; prenošenje ekonomskih centara sa Sredozemlja na atlantsku obalu; velike bankarske porodice i njihov uticaj - primeri Medičija,• Fugera...; osnivanje berzi; svakodnevni život - vladar, dvor i dvorski život, život na selu i gradu, položaj žene, običaji, zanimanja, kultura ishrane i stanovanja).• Istorijsko nasleđe - povezivanje prošlosti i sadašnjosti (tekovine perioda od kraja XV do kraja XVIII veka - naučna i tehnička otkrića i kulturno-umetničko nasleđe).  |  |
| Srpski narod pod stranom vlašću od kraja XV do kraja XVIII veka  | • Unapređivanje znanja o položaju srpskog naroda pod osmanskom, habzburškom i mletačkom vlašću od kraja XV do kraja XVIII veka. • Sticanje znanja o ličnostima koje su obeležile period od kraja XV do kraja XVIII veka u nacionalnoj istoriji.• Uočavanje uloge srpske crkve u očuvanju nacionalnog identiteta.  | • identifikuje osnovne odlike perioda od kraja XV do kraja XVIII veka u nacionalnoj istoriji; • opiše društvenu strukturu i državno uređenje Osmanskog carstva i položaj srpskog naroda u njemu;• locira na istorijskoj karti najvažnije pravce i oblasti seoba srpskog naroda; • uoči posledice seoba srpskog naroda;• objasni položaj Srba u Habzburškoj monarhiji;• uoči posledice procesa islamizacije, pokatoličavanja i unijaćenja Srba;• izvede zaključak o ulozi srpske crkve u očuvanju nacionalnog identiteta;  | • Političko-istorijski okvir, državni i društveni poredak (osmanska osvajanja, država i društvo - Sulejman Veličanstveni i vrhunac osmanske moći, društvo - muslimani i hrišćani, timarski sistem; položaj Srba u Osmanskom carstvu - raja i vlasi; Srbi u ratovima Austrije i Mletačke republike protiv Osmanskog carstva - Dugi, Kandijski, Veliki bečki, ratovi 1716-1718. i 1737-1739. godine, Kočina krajina; hajduci i uskoci, seobe Srba - Lika, Kordun, Hrvatska, Slavonija, Dalmacija, Banat, Bačka, Srem; Srbi pod habzburškom i mletačkom vlašću - status i privilegije, Vojna krajina, nastanak građanstva kod Srba).• Religija i kultura (islamizacija, Pećka - srpska patrijaršija: verska, kulturna, nacionalna i politička ustanova; pokatoličavanje i unijaćenje, Karlovačka mitropolija, školske reforme Marije Terezije i Josifa II, nastanak elita - trgovci, oficiri, sveštenici, činovnici, učitelji, pravnici; Dositej Obradović, Karlovačka gimnazija).  |   |
|    | • Unapređivanje znanja o kulturnom stvaralaštvu Srba od kraja XV do kraja XVIII veka.• Uočavanje osnovnih odlika privrede i svakodnevnog života u srpskim zemljama od kraja XV do kraja XVIII veka.  | • navede najznačajnija kulturna dostignuća srpskog naroda u periodu od kraja XV do kraja XVIII veka;• identifikuje osnovne odlike privrede u srpskim zemljama od kraja XV do kraja XVIII veka; • istakne odlike svakodnevnog života društvenih slojeva u srpskim zemljama u periodu od kraja XV do kraja XVIII veka.  | • Privreda i svakodnevni život (osnovne odlike privrede u srpskim zemljama u periodu od kraja XV do kraja XVIII veka, značaj Dubrovačke republike u privrednom životu; svakodnevni život - život na selu i gradu, običaji, zanimanja, kultura ishrane i stanovanja).  |  |

KORELACIJA SA DRUGIM PREDMETIMA

• Srpski jezik i književnost
• Geografija
• Likovna kultura
• Muzička kultura
• Sociologija sa pravima građana
• Građansko vaspitanje
• Verska nastava

Drugi razred

|  |  |
| --- | --- |
| Naziv predmeta:  | ISTORIJA  |
| Godišnji fond časova:  | 72  |
| Razred:  | drugi  |

|  |  |  |  |  |
| --- | --- | --- | --- | --- |
| TEMA  | CILJ  | **ISHODI**Po završetku teme učenik će biti u stanju da:  | OBAVEZNI I PREPORUČENI SADRŽAJI PO TEMAMA  | NAČIN OSTVARIVANJA PROGRAMA  |
| Evropa i svet od kraja XVIII veka do Prvog svetskog rata  | • Sticanje znanja o istoriji najznačajnijih država u periodu od kraja XVIII veka do Prvog svetskog rata. • Unapređivanje znanja o društvenim strukturama, političkim sistemima i ideologijama u periodu od kraja XVIII veka do Prvog svetskog rata. • Proširivanje znanja o naučno-tehničkom napretku i kulturnim dostignućima u periodu od kraja XVIII veka do Prvog svetskog rata.  | • istorijskog perioda od kraja XVIII veka do Prvog svetskog rata;• sagleda značaj i posledice privrednog napretka i Industrijske revolucije na razvoj društva;• opiše, na primeru Francuske, Velike Britanije, Habzburške monarhije, Nemačke, Rusije i SAD, društvenu strukturu i državno uređenje u periodu od kraja XVIII veka do Prvog svetskog rata;• sagleda značaj i posledice pojave političkih ideja nacionalizma, liberalizma, radikalizma i socijalizma;• navede najvažnija naučno-tehnička dostignuća u periodu od kraja XVIII veka do Prvog svetskog rata i obrazloži njihov značaj;• istakne odlike svakodnevnog života u periodu od kraja XVIII veka do Prvog svetskog rata u različitim društvenim slojevima; • izdvoji najznačajnije pravce u književnosti i likovnim umetnostima u periodu od kraja  | • Političko-istorijski okvir (Industrijska revolucija; socijalna, verska i nacionalna obeležja političkih revolucija - primeri nizozemske, engleske i američke revolucije; pojmovi ustavnosti i podele vlasti; Francuska revolucija - ukidanje feudalizma, Deklaracija o pravima čoveka i građanina; Napoleonovo doba, Bečki kongres, revolucije 1848/49. godine - jačanje ideja nacionalizma, liberalizma, demokratije, radikalizma, socijalizma; ujedinjenje Italije i Nemačke; Građanski rat u SAD; međunarodni odnosi u drugoj polovini XIX i početkom XX veka - nastanak Trojnog saveza i Antante, borba za kolonije, uspon SAD i Japana, podela Kine, međunarodne političke krize, Istočno pitanje i balkanski narodi - opadanje Osmanskog carstva, prodor Habzburške monarhije na Balkan; uticaj velikih sila - Rusije, Velike Britanije, Francuske, Nemačke, Italije; uobličavanje nacionalnih država na Balkanu - Grčka, Rumunija, Bugarska, Albanija).• Privreda, kultura i svakodnevni život (napredak privrede; posledice Industrijske revolucije - jačanje građanske i pojava radničke klase; osnivanje nacionalnih banaka; Druga industrijska revolucija - upotreba električne energije i motora sa unutrašnjim sagorevanjem; kultura, nauka, obrazovanje, najznačajniji pravci u književnosti i likovnim umetnostima; svakodnevni život - život na selu i gradu, položaj žene, običaji, zanimanja, kultura ishrane i stanovanja).  | Na početku teme učenike upoznati sa ciljevima i ishodima nastave, odnosno učenja, planom rada i načinima ocenjivanja. **Oblici nastave:**Predmet se realizuje kroz sledeće oblike nastave:• teorijska nastava. **Mesto realizacije nastave:**• Teorijska nastava se realizuje u učionici ili odgovarajućem kabinetu.**Ocenjivanje**Vrednovanje ostvarenosti ishoda vršiti kroz:• praćenje ostvarenosti ishoda;• testove znanja.**Okvirni broj časova po temama:**• Evropa i svet od kraja XVIII veka do Prvog svetskog rata - 14 časova;• Srbija, Crna Gora i Srbi u Habzburškom i Osmanskom carstvu od kraja XVIII veka do Prvog svetskog rata - 14 časova;• Prvi svetski rat i revolucije u Rusiji i Evropi - 7 časova;• Svet između Prvog i Drugog svetskog rata - 8 časova;• Jugoslovenska kraljevina - 7 časova;• Drugi svetski rat - 8 časova;• Svet posle Drugog svetskog rata - 7 časova;• Jugoslavija posle Drugog svetskog rata - 7 časova. |
|    | • Uočavanje osnovnih odlika privrede i svakodnevnog života u periodu od kraja XVIII veka do Prvog svetskog rata. • Razumevanje i vrednovanje uticaja istorijskog nasleđa perioda od kraja XVIII veka do Prvog svetskog rata na savremeni svet.  | • XVIII veka do Prvog svetskog rata i imenuje istaknute stvaraoce;• navede glavne tekovine perioda od kraja XVIII veka do Prvog svetskog rata i prepozna njihov značaj u savremenom dobu.  | • Istorijsko nasleđe - povezivanje prošlosti i sadašnjosti; tekovine perioda - naučna i tehnička otkrića (telefon, telegraf, fotografija, film, nove vrste oružja i saobraćajnih sredstava...) i kulturno-umetničko nasleđe.  | **Preporuke za realizaciju nastave:** • struktura programa koncipirana je s ciljem da pomogne nastavniku u planiranju neposrednog rada sa učenicima, olakšavajući mu određivanje obima i dubine obrade pojedinih nastavnih sadržaja,• za svaku tematsku celinu dati su ciljevi, ishodi i sadržaji, a ishodi treba da posluže da nastavni proces bude tako oblikovan da se navedeni ciljevi ostvare,  |
| Srbija, Crna Gora i Srbi u Habzburškom i Osmanskom carstvu od kraja XVIII veka do Prvog svetskog rata    | • Unapređivanje znanja o srpskoj nacionalnoj istoriji u periodu od kraja XVIII veka do Prvog svetskog rata.• Proširivanje znanja o nastanku moderne srpske države i najvažnijim odlikama srpske državnosti.• Uočavanje uloge znamenitih ličnosti u razvoju srpske državnosti.• Razumevanje najznačajnijih ideja modernog doba i njihovog uticaja u procesu stvaranja srpske države.• Uočavanje osnovnih odlika kulture, privrede i svakodnevnog života kod Srba tokom XIX i početkom XX veka.• Razumevanje uticaja istorijskog nasleđa perioda od kraja XVIII veka do Prvog svetskog rata na savremeno srpsko društvo.  | • identifikuje osnovne odlike perioda od kraja XVIII veka do Prvog svetskog rata u istoriji srpskog naroda;• objasni uzroke i posledice Srpske revolucije, oslobodilačkih ratova 1876-1878. i Balkanskih ratova; • uoči uticaj evropskih zbivanja i idejnih pokreta na razvoj srpske nacionalne i državne ideje tokom XIX i početkom XX veka;• uoči i objasni na istorijskoj karti promene granica srpske države tokom XIX i početkom XX veka;• locira mesta najvažnijih bitaka koje su vođene tokom Srpske revolucije, oslobodilačkih ratova 1876-1878. i Balkanskih ratova;• opiše ulogu istaknutih ličnosti u Srpskoj revoluciji, u razvoju državnih institucija i formiranju modernog političkog sistema;• izvede zaključak o značaju ustavnosti za razvoj modernog političkog sistema;• sagleda značaj i posledice privrednog napretka na razvoj srpskog društva;• navede i opiše najveća kulturna dostignuća kod Srba tokom XIX i početkom XX veka;• imenuje najvažnije ličnosti koje su zaslužne za razvoj srpske kulture tokom XIX i početkom XX veka; • istakne odlike svakodnevnog života društvenih slojeva kod Srba tokom XIX i početkom XX veka.    | • Političko-istorijski okvir (Srpska revolucija 1804-1835 - nacionalna i socijalna obeležja, organizacija ustaničke države, vožd Karađorđe Petrović i knez Miloš Obrenović, borba za autonomiju, Sretenjski ustav, ukidanje feudalizma; Turski ustav, Ustavobraniteljski režim 1842-1858 - razvoj državnih ustanova; druga vladavina Miloša i Mihaila Obrenovića; vladavina Milana i Aleksandra Obrenovića - Ustav iz 1869. godine, oslobodilački ratovi 1876-1878, teritorijalno proširenje i nezavisnost, osnivanje političkih stranaka, proglašenje kraljevine, srpsko-bugarski rat, ustavi iz 1888. i 1901, Majski prevrat; vladavina kralja Petra I Karađorđevića - Ustav iz 1903, napredak parlamentarizma; spoljnopolitičko okruženje; Crna Gora - teritorija i stanovništvo, unutrašnja i spoljna politika vladika Petra I i Petra II i kneževa Danila i Nikole Petrovića; Srbi pod habzburškom vlašću - Južna Ugarska, Hrvatska i Slavonija, Dalmacija i Boka Kotorska; Srbi u Revoluciji 1848/1849. godine, nacionalni pokret, posledice Austro-ugarske nagodbe i Hrvatsko-ugarske nagodbe, politički život; Bosna i Hercegovina pod osmanskom i austrougarskom vlašću - prostor, stanovništvo, politički život; Srbi u Osmanskom carstvu - Kosovo, Metohija, Raška oblast i Makedonija; Balkanski ratovi - saradnja i suprotnosti između balkanskih nacionalnih politika, ratna hronika, posledice ratova).• Privreda, kultura i svakodnevni život (agrarni karakter privrede, razvoj zanatstva i trgovine, začeci industrije, osnivanje banaka; značaj delatnosti Dositeja Obradovića i Vuka Karadžića, Matica srpska, razvoj školstva - od prvih škola do Beogradskog univerziteta, napredak nauke i osnivanje naučnih društava, uspon nacionalne književnosti i umetnosti; nastanak većih gradskih centara, uspon građanstva; svakodnevni život na selu i u gradu).• Istorijsko nasleđe - povezivanje prošlosti i sadašnjosti (prisutnost i uticaj političkih ideja na savremeno srpsko društvo, trajnost ustanova i institucija - Narodni muzej, Narodno pozorište, Narodna biblioteka, akademija nauka, Narodna banka...; kulturno-umetničko nasleđe kao osnov savremene srpske kulture).  | **Preporuke za realizaciju nastave:**• sadržaje treba prilagođavati učenicima, kako bi najlakše i najbrže dostigli navedene ishode, • nastavnik ima slobodu da sam odredi raspored i dinamiku aktivnosti za svaku temu, uvažavajući ciljeve predmeta,• program se može dopuniti sadržajima iz prošlosti zavičaja, čime se kod učenika postiže jasnija predstava o istorijskoj i kulturnoj baštini u njihovom kraju (arheološka nalazišta, muzejske zbirke),• u školama na nastavnom jeziku neke od nacionalnih manjina mogu se obraditi i prošireni nastavni sadržaji iz prošlosti tog naroda,• važno je iskoristiti velike mogućnosti koje istorija kao narativni predmet pruža u podsticanju učeničke radoznalosti, koja je u osnovi svakog saznanja,• nastavni sadržaji treba da budu predstavljeni kao "priča" bogata informacijama i detaljima, ne zato da bi opteretili pamćenje učenika, već da bi im istorijski događaji, pojave i procesi bili predočeni jasno, detaljno, živo i dinamično, • posebno mesto u nastavi *istorije* imaju pitanja, kako ona koja postavlja nastavnik učenicima, tako i ona koja dolaze od učenika, podstaknuta onim što su čuli u učionici ili što su saznali van nje koristeći različite izvore informacija,• dobro osmišljena pitanja nastavnika imaju podsticajnu funkciju za razvoj istorijskog mišljenja i kritičke svesti, ne samo u fazi utvrđivanja i sistematizacije gradiva, već i u samoj obradi nastavnih sadržaja,• u zavisnosti od cilja koji nastavnik želi da ostvari, pitanja mogu imati različite funkcije, kao što su: fokusiranje pažnje na neki sadržaj ili aspekt, podsticanje poređenja, traganje za pojašnjenjem, |
| Prvi svetski rat i revolucije u Rusiji i Evropi  | • Razumevanje međunarodnog konteksta i uzroka Prvog svetskog rata.• Produbljivanje znanja o toku rata i njegovim glavnim prelomnicama.• Sagledavanje rata kao uzročnika poništavanja vrednosti i tekovina civilizacije. • Unapređivanje znanja o učešću Srbije i Crne Gore u Prvom svetskom ratu.  | • razume uzroke i međunarodni kontekst izbijanja Prvog svetskog rata;• opiše tok Prvog svetskog rata;• navede i analizira prelomne događaje Prvog svetskog rata;• sagleda uticaj ratnih iskušenja na pojavu revolucionarnih ideja i pokreta;• razume razloge zbog koji je Srbija ušla u ratni sukob sa Austrougarskom i Nemačkom;• locira mesta najvažnijih bitaka koje je srpska vojska vodila tokom Prvog svetskog rata;• analizira posledice Prvog svetskog rata za srpski narod;• uoči uticaj ratnih zbivanja i iskušenja na umetničko stvaralaštvo.  | • Političko-istorijski okvir (sukobljeni interesi velikih sila, savezništva i frontovi, prelomnice rata; gubici i žrtve, vodeće ličnosti država u sukobu; čovek u ratu - život u pozadini i na frontu; revolucije u Rusiji i Evropi - Februarska revolucija, Oktobarska revolucija i građanski rat, uticaj Oktobarske revolucije na prilike u Evropi, revolucionarno vrenje, revolucije u Mađarskoj i Nemačkoj, anarhija i raspad velikih carstava; Srbija i Crna Gora u Velikom ratu - odbrana otadžbine 1914. godine, vojni slom 1915. godine, Albanska golgota, okupacioni sistemi, represija, pokušaji menjanja nacionalnog i kulturnog identiteta srpskog stanovništva, glad i epidemije; vlada, vojska i narod u izbeglištvu, Solunski front, oslobođenje Kraljevine Srbije i jugoslovenskih pokrajina Austrougarske, doprinos pobedi Antante; najznačajnije vojne i političke ličnosti; jugoslovenska ideja, činioci jugoslovenskog ujedinjenja - srpska vlada, Jugoslovenski odbor, Narodno vijeće SHS, uticaj međunarodnih prilika na nastanak jugoslovenske države.  | **Preporuke za realizaciju nastave:**• nastava bi trebalo da pomogne učenicima u stvaranju što jasnije predstave ne samo o tome šta se desilo, već i zašto se to desilo i kakve su posledice iz toga proistekle,• u nastavi treba što više koristiti različite oblike organizovane aktivnosti učenika (individualni rad, rad u paru, rad u grupi, radionice ili domaći zadatak), • da bi shvatio događaje iz prošlosti, učenik treba da ih "oživi u svom umu", u čemu veliku pomoć može pružiti upotreba različitih istorijskih tekstova, karata i drugih izvora istorijskih podataka (dokumentarni i igrani video i digitalni materijali, muzejski eksponati, ilustracije), obilaženje kulturno-istorijskih spomenika i posete ustanovama kulture,• korišćenje istorijskih karata izuzetno je važno jer omogućavaju učenicima da na očigledan i slikovit način dožive prostor na kome se neki od događaja odvijao, pomažući im da kroz vreme prate promene na određenom prostoru, |
|    | • Sagledavanje Prvog svetskog rata i njegovih posledica u istoriji srpskog naroda.  |   | • Rat i kultura - umetničko viđenje rata, rat kao poništavanje civilizacijskih vrednosti; lični doživljaj rata.  |
| Svet između Prvog i Drugog svetskog rata  | • Uočavanje posledica Prvog svetskog rata na međunarodne odnose i društvene, političke, privredne i kulturne prilike. • Unapređivanje znanja o društvenim, političkim i privrednim procesima između dva svetska rata.• Razumevanje suprotnosti koje su svet vodile ka novom ratu.• Proširivanje znanja o naučno-tehničkom napretku i kulturnim dostignućima u periodu između dva svetska rata. • Uočavanje osnovnih odlika privrede i svakodnevnog života u periodu između dva svetska rata. • Razumevanje i vrednovanje uticaja istorijskog nasleđa perioda između dva svetska rata na savremeni svet.  | • sagleda promenjenu sliku sveta posle Prvog svetskog rata;• identifikuje osnovne odlike istorijskog perioda između dva svetska rata; • opiše, na primeru Francuske, Velike Britanije, Nemačke, Italije, SSSR-a, različita društvena i državna uređenja u periodu između dva svetska rata;• sagleda značaj i posledice pojave totalitarnih političkih ideja i ideologija;• sagleda značaj i posledice privrednog i naučnog napretka u periodu između dva svetska rata;• istakne odlike svakodnevnog života u periodu između dva svetska rata u različitim društvenim slojevima; • izdvoji najznačajnije pravce u književnosti i likovnim umetnostima u periodu između dva svetska rata i imenuje istaknute stvaraoce;• navede glavne tekovine perioda između dva svetska rata i prepozna njihov značaj u savremenom dobu.  | • Političko-istorijski okvir, državni i društveni poredak (društvene prilike i previranja, kriza demokratije i pojava totalitarnih ideja - komunizam, fašizam i nacizam; radnički pokret; prilike u SSSR-u; međunarodni odnosi - pobedničke i poražene zemlje, nastanak novih država, Društvo naroda, radikalno zaoštravanje međunarodnih odnosa - građanski rat u Španiji, anšlus Austrije, Minhenski sporazum, Nemačko-sovjetski pakt. • Privreda, kultura i svakodnevni život (napredak privrede; velika ekonomska kriza i modeli njenog rešavanja; umetnički pokreti, masovna zabava, naučna otkrića, upotreba veštačkih materijala u industriji.• Istorijsko nasleđe - povezivanje prošlosti i sadašnjosti; tekovine perioda - naučna i tehnička otkrića (napredak medicine, pojava radija, televizije, zvučnog filma...) i kulturno-umetničko nasleđe.  | **Preporuke za realizaciju nastave:** • treba iskoristiti i uticaj nastave istorije na razvijanje jezičke i govorne kulture (besedništva), jer istorijski sadržaji bogate i oplemenjuju jezički fond učenika,• u radu sa učenicima neophodno je imati u vidu integrativnu funkciju istorije, koja u obrazovnom sistemu, gde su znanja podeljena po nastavnim predmetima, pomaže učenicima da postignu celovito shvatanje o povezanosti i uslovljenosti geografskih, ekonomskih i kulturnih uslova života čoveka kroz prostor i vreme,• poželjno je izbegavati fragmentarno i izolovano učenje istorijskih činjenica jer ono ima najkraće trajanje u pamćenju i najslabiji transfer u sticanju drugih znanja i veština, • u nastavi treba, kad god je to moguće, primenjivati didaktički koncept multiperspektivnosti,• određene teme, po mogućnosti, treba realizovati sa odgovarajućim sadržajima izsrodnih predmeta. |
| Jugoslovenska kraljevina  | • Proširivanje znanja o jugoslovenskoj ideji i činiocima stvaranja jugoslovenske države. • Razumevanje međunarodnog konteksta u kome nastaje jugoslovenska država.• Proširivanje znanja o odlikama jugoslovenske države između dva svetska rata.• Proširivanje znanja o položaju srpskog naroda u jugoslovenskoj kraljevini.• Uočavanje uloge znamenitih ličnosti u političkom i društvenom životu jugoslovenske kraljevine.• Sagledavanje međunarodnog položaja jugoslovenske kraljevine.  | • obrazloži najvažnije motive i uzroke stvaranje jugoslovenske države;• uoči značaj nastanka jugoslovenske države za srpski narod;• identifikuje odlike jugoslovenske države kao monarhije;• uoči i razume međunarodni položaj jugoslovenske kraljevine;• imenuje i sagleda ulogu najvažnijih ličnosti koje su uticale na društveno-politička zbivanja u jugoslovenskoj kraljevini;• uoči i objasni na istorijskoj karti granice jugoslovenske kraljevine i njeno administrativno uređenje;• sagleda dubinu i trajnost nacionalnih, verskih i političkih suprotnosti u jugoslovenskoj državi;• navede najvažnije odlike privrednog razvitka u jugoslovenskoj kraljevini;• opiše kulturno-prosvetne prilike i navede kulturno-umetnička dostignuća u jugoslovenskoj kraljevini;• istakne odlike svakodnevnog života društvenih slojeva jugoslovenskoj kraljevini.  | • Političko-istorijski okvir, državni i društveni poredak (jugoslovenska ideja i konstituisanje države, političke borbe, nacionalno i versko pitanje i pitanje demokratije; Vidovdanski i Oktroisani ustav, lični režim kralja Aleksandra, atentat u Marseju; vlada Milana Stojadinovića - unutrašnja politika i promene u spoljnopolitičkoj orijentaciji; preuređenje države u senci novog svetskog rata i međunarodnih pritisaka - stvaranje Banovine Hrvatske, vlada Cvetković-Maček, otvaranje srpskog pitanja). • Privreda, kultura i svakodnevni život (socijalno-ekonomske prilike, neujednačenost ekonomskog i kulturnog razvoja, industrijalizacija; prisustvo i uticaj stranog kapitala; univerzitet i nauka; umetnički pokreti, humanitarna društva i sportske organizacije; svakodnevni život - život na selu i u gradu, položaj žene, običaji, zanimanja, kultura ishrane i stanovanja). • Istorijsko nasleđe - povezivanje prošlosti i sadašnjosti (prisutnost i uticaj političkih ideja na savremeno srpsko društvo, trajnost ustanova i institucija; kulturno-umetničko nasleđe).  |    |
| Drugi svetski rat  | • Razumevanje međunarodnog konteksta i uzroka Drugog svetskog rata.• Produbljivanje znanja o toku rata i njegovim glavnim prelomnicama.• Sagledavanje rata kao uzročnika poništavanja vrednosti i tekovina civilizacije. • Razumevanje značaja izučavanja holokausta i genocida kao fenomena Drugog svetskog rata.• Unapređivanje znanja o posebnostima Drugog svetskog rata na jugoslovenskom prostoru.• Sagledavanje Drugog svetskog rata i njegovih posledica u istoriji srpskog naroda.  | • razume uzroke i međunarodni kontekst izbijanja Drugog svetskog rata;• opiše tok Drugog svetskog rata;• navede i analizira prelomne događaje Drugog svetskog rata;• uoči posebnosti Drugog svetskog rata u Jugoslaviji i prepozna njegovu antiokupatorsku, nacionalnu, versku i ideološku sadržinu;• analizira posledice Drugog svetskog rata za srpski narod;• obrazloži doprinos jugoslovenskih antifašističkih pokreta pobedi saveznika u Drugom svetskom ratu;• razume važnost izučavanja holokausta i genocida kao fenomena Drugog svetskog rata;• uoči uticaj ratnih zbivanja i iskušenja na umetničko stvaralaštvo.  | • Političko-istorijski okvir (karakter rata i glavni frontovi; pobede Sila osovine u prvoj fazi rata; obrazovanje Antifašistike koalicije; prekretnice u ratu - Moskva, Staljingrad i El Alamejn; genocid, holokaust i koncentracioni logori; pokreti otpora u Evropi; ratna svakodnevica; savezničke konferencije - Teheran, Jalta, Potsdam; ljudski i materijalni gubici, moderna vojna tehnologija - upotreba atomskog oružja; Jugoslavija u Drugom svetskom ratu - pristupanje Trojnom paktu i vojni puč 27. marta 1941, Aprilski rat i vojni slom, okupacija, deoba teritorija i kvislinški režimi, Nezavisna Država Hrvatska i politika genocida nad Srbima, Jevrejima i Romima; ustanci i organizovani pokreti otpora, revolucionarno osvajanje vlasti, građanski rat, najznačajnije vojne operacije, saveznička politika prema Jugoslaviji, osnovi novog državnog uređenja, završne operacije za oslobođenje jugoslovenskog prostora, žrtve rata i doprinos savezničkoj pobedi). • Rat i kultura - umetničko viđenje rata, rat kao poništavanje civilizacijskih vrednosti; uništavanje i pljačka kulturnih dobara; lični doživljaj rata.  |  |
| Svet posle Drugog svetskog rata  | • Uočavanje posledica Drugog svetskog rata na društvene, političke, privredne i kulturne prilike. • Unapređivanje znanja o društvenim, političkim i privrednim procesima u drugoj polovini XX veka.• Razumevanje glavnih odlika hladnog rata.• Uočavanje značaja dekolonizacije i drugih pokreta emancipacije.• Sagledavanje posledica pada Berlinskog zida i raspada Sovjetskog Saveza.• Proširivanje znanja o naučno-tehničkom napretku i kulturnim dostignućima savremenog sveta. • Uočavanje izazova savremenog sveta - globalizacija, terorizam, glad, bolesti, ekološki problemi.  | • sagleda promenjenu sliku sveta posle Drugog svetskog rata;• identifikuje osnovne odlike političkog, društvenog, privrednog, naučnog i kulturnog razvoja posleratnog sveta;• prepozna i uporedi osnovne odlike različitih privrednih sistema u komunističkim i kapitalističkim državama u drugoj polovini XX veka;• uoči uzroke i posledice hladnoratovskih sukoba;• razume rasprostranjenost pokreta za oslobođenje nacija i ugroženih manjinskih grupa;• sagleda značaj i posledice poraza ideje komunizma na kraju XX veka;• uoči značaj privrednog napretka i naučno-tehnološke revolucije;• navede i obrazloži probleme savremenog sveta;• istakne odlike svakodnevnog života na različitim prostorima i u društvenim sredinama u savremenom svetu.  | • Političko-istorijski okvir, državni i društveni poredak (promena odnosa među velikim silama, stvaranje blokova; hladni rat i trka u naoružanju; uloga OUN u očuvanju mira, antikolonijalni pokreti i dekolonizacija; pokreti emancipacije - pokreti za ženska i manjinska prava, antiratni i antirasni pokreti; svet u savremenom dobu - raspad SSSR-a, nestanak Istočnog bloka, evropske integracije - Evropska unija, globalizacija, terorizam, ekološki problemi...).• Privreda, kultura i svakodnevni život (napredak privrede; ekonomske institucije u savremenom svetu - Međunarodni monetarni fond, Svetska banka..; stvaranje jedinstvenog evropskog tržišta, zajednička moneta; naučno-tehnološka revolucija, osvajanje svemira, mediji, popularna kultura...). |   |
| Jugoslavija posle Drugog svetskog rata  | • Proširivanje znanja o državnom i društvenom poretku socijalističke Jugoslavije.• Sagledavanje međunarodnog položaja jugoslovenske države u drugoj polovini XX veka.• Produbljivanje znanja o položaju srpskog naroda u jugoslovenskoj federaciji.• Uočavanje uloge znamenitih ličnosti u političkom, naučnom i kulturnom životu socijalističke Jugoslavije.• Razumevanje posledica raspada jugoslovenske države.• Sagledavanje međunarodnog položaja savremene srpske države.• Identifikovanje problema savremene srpske države.  | • identifikuje odlike jugoslovenske države kao socijalističke republike;• uoči i razume međunarodni položaj i spoljnopolitičke odnose socijalističke Jugoslavije;• imenuje najvažnije ličnosti koje su uticale na društveno-politička i kulturna zbivanja u socijalističkoj Jugoslaviji;• obrazloži političke, društvene, privredne i kulturne posledice nestanka jugoslovenske države;• razume mesto i ulogu Srbije u savremenom svetu;• utvrdi značaj članstva Srbije u međunarodnim organizacijama;• identifikuje probleme savremene srpske države.  | • Političko-istorijski okvir, državni i društveni poredak (konstituisanje jugoslovenske federacije i njeno međunarodno priznanje; hegemonija komunista i politička represija, sukob sa Informbiroom, saradnja sa Zapadom, uloga u Pokretu nesvrstanih; samoupravni koncept socijalističkog razvoja, ustav iz 1974. godine, razbijanje i raspad jugoslovenske države; velike sile i jugoslovenska kriza; nastanak novih država, Kosovsko pitanje, NATO intervencija 1999. godine, razdvajanje Srbije i Crne Gore; srpska država u savremenom svetu).• Privreda, kultura i svakodnevni život (industrijalizacija, državna privreda i njene protivrečnosti; kultura, nauka i obrazovanje; svakodnevica, životni standard, popularna kultura; ekonomske i kulturne posledice nestanka Jugoslavije).  |  |

KORELACIJA SA DRUGIM PREDMETIMA

• Srpski jezik i književnost
• Geografija
• Likovna kultura
• Muzička kultura
• Sociologija sa pravima građana
• Građansko vaspitanje
• Verska nastava